Uutisissa: Turvapaikka siirtolaisille kaikkialta maailmasta.
Heistä 35 000 on kulkenut tijuanalaisen seurakunnan kautta.
Miten kaikki alkoi Jumalan antamasta unelmasta?
Ja: Luontoa rakastava nanoteknologi.
Jousimetsästystä harrastava tutkija, joka ampui karhun.
Miten hän löysi uskon ja paranemisen metsästystornissa?
Ja: Kodittomina, nälkäisiä ja suuressa hädässä.
Avustustyöntekijät uhraavat joulunsa auttaakseen tuhoisan taifuunin uhreja.
KRISTILLISEN MAAILMAN UUTISET
Tervetuloa uutisten pariin.
Jumalan antama unelma.
Se sai Gustavo Bandan perustamaan seurakunnan Tijuanaan Meksikoon.
Hän ja vaimo eivät kuvitelleetkaan, että siitä tulisi turvapaikka -
kymmenilletuhansille USA:han pyrkiville siirtolaisille.
George Thomas raportoi.
Kymmenen kilometriä Tijuanasta aivan USA:n ja Meksikon rajalla -
sijaitsee yksi kaupungin köyhimmistä asuinalueista.
Alue on kaupungin laidalla.
Kaikki eivät tiedä siitä. Kaikki eivät halua tulla tänne.
On helppo nähdä, miksi. Täällä ei ole päällystettyjä teitä.
Rinne on roskien peitossa.
Viemäriverkostoa ei ole, ja rikollisuus rehottaa.
Muuttaessamme täällä oli vain lehmiä, hevosia, kanoja ja köyhiä ihmisiä.
Vuonna 2011 Gustavo Banda ja vaimo Zaida Guillén -
muuttivat Cañón de Alacrániin, Skorpionikanjoniin, -
kuultuaan Herralta unessa.
Jumala kehotti muuttamaan tänne, vaikka täällä ei ollut mitään.
Yhteisön musertavat tarpeet koskettivat opettajapariskuntaa.
Valtaosa asukkaita oli köyhiä kotitarveviljelijöitä.
Jumala sanoi unessa, että pitää rakentaa kirkko.
Ahkeroimme kahdeksan kuukautta yötä päivää.
Tiesimme Jumalan tekevän jotain erityistä, -
mutta kukaan ei aavistanut tällaista.
Templo Embajadores de Jesús, Jeesuksen lähettiläiden temppeli -
nousi sinä vuonna Skorpionikanjonin sydämeen.
Banda piti sunnuntaijumalanpalveluksia -
ja kulki arkisin ovelta ovelle -
palvellen fyysisiä ja hengellisiä tarpeita.
Osoitimme heille Jeesuksen rakkautta. Jumala käski meidät köyhien pariin.
Painopiste muuttui voimakkaasti vuonna 2016, -
kun tuhannet haitilaiset pakenivat köyhyyttä ja luonnonkatastrofeja -
ja kulkivat vaarallisen 11 000 km:n matkan USA:n―Meksikon rajalle.
Monet päätyivät kirkolle.
San Ysidron rajanylityspaikalle on alle puolen tunnin matka.
Tijuanaan saapui muutaman kuukauden aikana 22 000 haitilaista.
Kirkosta tuli turvapaikka.
En tiennyt enkä ikinä kuvitellutkaan, että kirkossa olisi niin paljon ihmisiä.
Sen jälkeen siirtolaisia on tullut kaikkialta maailmasta.
Ensin heitä tuli Haitista, Afrikasta, Pakistanista ja Lähi-idästä.
Nyt he ovat pääosin El Salvadorista, Guatemalasta, Ecuadorista, -
Nicaraguasta, Kolumbiasta ja Meksikosta.
Arvioimme, että kirkkomme kautta on kulkenut noin 35 000 ihmistä.
Kun CBN News vieraili kirkossa, siellä asui 1 200 henkeä.
Tarjoamme heille kolme ateriaa päivässä. Yritämme auttaa kaikessa.
Iltaisin kirkosta tulee iso makuusali. Kaikki asettavat patjansa lattialle.
Aina ei mahdu edes kävelemään.
Redin Castillo Hondurasista on ollut täällä neljä kuukautta.
Hän kertoo, että jengit tappoivat hänen isänsä ja uhkasivat häntäkin.
Kiitos Jumalalle, olen turvassa. En enää saa uhkauksia.
Jaqueline Ortiz, 24, Guatemalasta on täällä kahden tyttärensä kanssa.
Olen kiitollinen Jumalalle. Ilman tätä kirkkoa, en tiedä, missä olisin.
Täällä saamme ruokaa ja katon päämme päälle.
Kaikki kiitos Jumalalle ja auttajille.
Valtaosa viettää täällä keskimäärin kuusi kuukautta -
ennen pyrkimistä rajan yli laillisesti. Kirkon vapaaehtoiset -
pitävät koulua, järjestävät tietokoneopetusta -
ja opettavat muita Amerikassa hyödyllisiä taitoja.
Alueen seurakunnat ja kansalaisjärjestöt -
auttavat ruoka- ja tavarahankinnoissa.
Kun siirtolaiset tulevat tänne, heille tärkeintä on tietää, että on toivoa.
Vaikka heiltä jäi perheet taakse, meistä on tullut heidän perheensä.
Sunnuntaisin patjat viedään eloisan jumalanpalveluksen tieltä pois.
Tiedän, etteivät he ole täällä kauaa.
Tehtäväni on kertoa heille Jeesuksesta, kastaa heitä -
ja lähettää heidät Yhdysvaltoihin Jeesukseen uskovina.
Pastori Gustavo perusti seurakunnan vuonna 2011 -
aavistamatta, että se majoittaisi tuhansia siirtolaisia ympäri maailmaa.
Nyt, kymmenen vuotta myöhemmin paikalle on kohoamassa rakennus -
siirtolaisten majoitustiloiksi.
Gustavo halusi joskus lähetystyöhön Haitiin. Ei enää.
Aloitin jopa kieliopinnot. Mutta kun halusin Haitiin, Haiti tuli luokseni.
Sen jälkeen tänne alkoi tulla ihmisiä muistakin maista.
En ole laskenut, mutta vuosien aikana olemme kastaneet heistä monia.
Ja vielä useammat antavat elämänsä Jeesukselle. Se on kutsuni nyt.
George Thomas, CBN News, Skorpionikanjoni, Tijuana, Meksiko.
Hieno raportti. Kiitos, George.
Olemme saaneet uutta tietoa Haitin panttivankidraamasta.
Tuntematon henkilö maksoi kaikkien lunnaat.
Sieppaajat söivät sanansa ja vapauttivat vain kolme.
Muutaman viikon päästä loput 12 pakenivat yön turvin.
Christian Aid Ministriesin järjestämä tiedotustilaisuus -
alkoi videolla, jolla ryhmä lauloi ylistystä. Mark Martin jatkaa.
Järjestön tiedottajan mukaan vangit kokivat Jumalalta kehotusta paeta -
mutta odottivat vahvistusta ja oikeaa aikaa.
Yöllä 15. joulukuuta he kokivat, että pitää lähteä.
Kun he kokivat, että aika on oikea, he onnistuivat avaamaan oven.
He hiipivät polulle, jota he olivat päättäneet seurata, -
ja lähtivät nopeasti, vaikka lähellä oli useita vartijoita.
He näkivät etäällä vuoren, jonka he olivat aiemmin panneet merkille.
He olivat tunnistaneet vuoren ja tiesivät, että sitä kohti oli mentävä.
He seurasivat myös tähtiä suunnistaessaan yöllä turvaan.
Ryhmässä oli 10-kuinen vauva, 3-vuotias lapsi, kaksi varhaisnuorta -
ja kahdeksan aikuista. He kävelivät monta tuntia metsikössä -
pysähtyen välillä rukoilemaan suuntaa.
Kun aurinko nousi, he saivat soitettua apua ja palasivat järjestön tiloihin.
Lähetystyöntekijät tarjoavat anteeksiantoa sieppaajille -
ja rukoilevat heille pelastusta.
Tulossa: Jousimetsästystä harrastava tohtori -
parantui metsästystornissa.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Hän on kemisti ja tohtori, joka metsästää jousipyssyllä -
ja joka raskaana ollessaan kaatoi karhun.
Jennifer Hoyt Lalli kärsi myös terveysongelmista.
Hän kertoo, että Jumala paransi hänen kehonsa ja sielunsa -
metsästyksen, rukouksen ja terveellisen ruoan kautta.
Ennen aamunkoittoa Jennifer Lalli kapuaa metsästystorniin -
jousipyssyn kanssa. Alkaa kärsivällinen odotus.
Hiljaisena aamuna Jennifer ottaa esiin Raamatun.
Vaikka käykin seurakunnassa, hän pitää metsästystornia kappelinaan.
Se on paikka, jonne voin mennä -
olemaan yksin ja puhumaan Jumalalle -
ja katselemaan luonnon kauneutta ja rauhaa.
Kun aloin rukoilla siellä muiden puolesta, asiat alkoivat muuttua.
Korkkareita rakastava nanoteknologi kertoo, -
että mies oli vuosia pyytänyt häntä metsälle ― turhaan.
Sitten mies osti hänelle jousipyssyn.
Olimme vuosikausia yrittäneet lasta.
Mies houkutteli minua metsälle.
Kerran hän toi minulle pinkin jousipyssyn.
Ammuin nuolen, ja se oli mitä ihmeellisin tunne.
Mies pyysi metsälle. Sanoin, ettei edelleenkään kiinnosta.
Mitä siellä tekisin? Siellä ei voi puhua eikä pitää korkoja.
Siellä on yksinäistä. Mutta hän pyysi kokeilemaan.
Niinpä hän hankki varusteet ja vei minut metsälle.
Nousin metsästystorniin. Se oli minulle ahaa-elämys.
Se muutti elämäni. Silloin ensimmäistä kertaa minä hidastin.
Samaan aikaan Jennifer sai lääkäriltä huonoja uutisia.
Hän tarvitsisi korjausleikkausta halvaantuneeseen paksusuoleen.
Lisäksi todettiin "virallisesti", etteivät he voi saada lasta.
Kävin erikoislääkäreillä.
Lopulta sanottiin, että sitä menoa osa paksusuolesta pitää poistaa.
Testeissä selvisi, että Jennifer ei saanut riittävästi kuitua ja gluteenia.
Hän remontoi lihapainotteisen ruokavalionsa -
ja vaihtoi täysjyvään, kuten tummaan riisiin ja villiriisiin.
Ongelmani oli päinvastainen kuin keliakia.
Halusin oppia lisää terveellisemmistä vaihtoehdoista, -
sillä oloni parani täysjyvätuotteista.
Jenniferin terveys koheni, eikä leikkausta enää tarvittu.
Hän kirjoitti kirjan "Hunt & Gather" (Metsästä ja keräile) -
täysjyvän, vähärasvaisen lihan ja rukouksen vaikutuksista.
Olin hyväksynyt lapsettomuuden. Ajattelin laatia kirjan huvikseni.
Otin kaksi ruokaa, jotka Raamatussa mainitaan ensimmäisenä, -
hirvieläinten lihan ja viljan.
Mutta sitten tapahtui ihme.
Kymmenen vuoden lapsettomuuden jälkeen Jennifer tuli raskaaksi.
Nyt heillä on kaksi lasta.
Kun otin selvää ravitsemuksesta, suolistoni ja sieluni paranivat.
Lisäksi rukoilin. Myös kymmenen vuoden lapsettomuus parantui.
Se on valtavaa. Se on enemmän kuin ihme.
Lihansyöjäksi itseään kutsuva Jennifer sanoo pitävänsä riistasta, -
erityisesti hirvieläinten lihasta, jota perhe syö säännöllisesti.
Se maistuu mahtavalta. Jos sen valmistaa oikein, -
puhdistaa hyvin ja antaa riippua asianmukaisesti, -
riistan maku on mieto ja liha on rasvatonta.
Tämän luonnollisempaa ei ole. Pellolta pakastimeen.
Kanadassa Jennifer ampui jousella karhun -
ja lahjoitti lihat paikallisille.
Tykkään ajatella itseäni naisena, joka ampui karhun jousella -
odottaessaan tytärtä. Olen naiskemisti ja tohtori, joka tappoi karhun jousella.
Se on tärkeää minulle, ja on tärkeää kertoa se lapsilleni ja kaikille, -
sillä väitteistä kaikki ovat sellaisia, -
joita ei pidetty mahdollisina tai joista luulin, etten halunnut niitä.
Jumala eheytti hänet metsällä, Jennifer sanoo.
Kun istun tornissa, rukoilen ja tiedän, mitä Hän on tehnyt, koen rauhaa.
Koen, että sielustani pidetään huolta. Silloin voin uskoa Hänelle kaiken.
Jennifer sanoo, että kirja, osaksi keittokirja, osaksi todistus, -
on hänen kiitoskirjeensä Jumalalle.
Se sisältää mm. myskikurpitsakeiton reseptin -
ja useita hirven- ja peuranliha- ja täysjyväreseptejä. Jennifer sanoo, -
että vaikka Jumala paransi hänet, hänen piti muuttaa ruokavaliotaan.
Pitää päättää olla hyvä itselleen. Se voi olla vaikeaa.
Olen äiti ja tiedän, että elämä on kiireistä.
On tärkeää viettää aikaa perheen ja ystävien kanssa, -
mutta täytyy ottaa aikaa myös itselleen.
Jumala tahtoo, että sinulla on suurenmoinen ja terve elämä.
Aamen. Kaikki, mitä hän laittoi, oli herkullista.
Kaikki löytyy hänen kirjastaan. Olen kokeillut reseptejä. Ne ovat mahtavia.
Kirjassa on myös hänen tarinansa.
Kirjaa saa Amazonista ja Barnes & Noblesta.
Et tule katumaan sen hankintaa.
Tulossa: 11-vuotias tyttö löysi 2 000 vuotta vanhan kolikon.
Se muuttaa käsityksiämme Israelin historiasta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Jumalan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Israelissa 11-vuotias tyttö teki arvokkaan löydön, -
joka valaisee elämää Jerusalemissa 2 000 vuotta sitten.
Chris Mitchell raportoi.
Emek Tsurim -puistossa yleisö voi seuloa maa-ainesta -
Daavidin kaupungin kaivauksilta. Täältä Liel Krutokop löysi kolikon -
toisen temppelin ajalta.
Se tuntui jotenkin erikoiselta.
Vein sen arkeologille.
Hän puhdisti kolikkoa hieman -
ja kertoi minulle ja perheelleni, että se on hopeakolikko.
Ensin Lielin isä oli heittää sen pois.
Se ei näyttänyt kolikolta. Ajattelin, että se on jonkinlainen kivi.
Käskin tyttöjä heittämään sen pois, mutta he inttivät, että se on kolikko.
He veivät sen arkeologille, joka vahvisti asian.
Olin tosi innoissani ja hyvin iloinen.
Joku piti sitä kädessään 2 000 vuotta sitten, -
ja nyt se on minun kädessäni.
Tämä on erittäin harvinainen löytö.
Jos tämä kolikko lasketaan mukaan, -
arkeologisesta aineistosta tunnetaan vain 30 hopeakolikkoa kapinan ajalta.
Kolikossa on kaksi kirjoitusta.
Tässä lukee sen ajan hepreaksi "Israelin šekeli".
Toisella rivillä on kaksi heprean kirjainta, shin ja bet, -
mikä tarkoittaa toista vuotta kapinassa roomalaisia vastaan 67―68 jKr.
Kolikon toisella puolella lukee vielä -
sen ajan hepreaksi "pyhä Jerusalem".
Arkeologit uskovat, että temppelin ylipappi keräsi varoja kapinaa varten.
Kolikkoja lyötiin, koska haluttiin korostaa -
tiettyjen yhteisöjen itsenäisyyttä.
Roomalaisia vastaan kapinoineet juutalaiset halusivat korostaa, -
että he ovat itsenäisiä.
Kolikon teksti tuo mieliin ensimmäisen temppelin.
Kuningas Daavidin ja pojan, kuningas Salomon, aikaan.
Juutalaiset halusivat korostaa yhteyttään -
kuningas Daavidin mahtavaan Israelin valtakuntaan. He kaipasivat sitä.
He halusivat yhtä suuren valtakunnan kuin Daavidin valtakunta.
Kolikko löytyi Jerusalemin tuhon aikaisesta kerroksesta vuodelta 70 jKr.
Seison muinaisen pyhiinvaellustien päällä.
Tätä pitkin juutalaiset kaikkialta maailmasta kulkivat temppeliin.
Kun roomalaiset tuhosivat Jerusalemin ja tämän kadun, -
rakennukset kadun molemmin puolin -
romahtivat yhdeksi röykkiöksi.
Levylle löytö on kuin aikamatka.
Kun pitää kädessään tätä hopeakolikkoa, -
on kuin matkustaisi 2 000 vuoden taa -
ja koskettaisi Jerusalemin asukkaiden tavallista, jokapäiväistä elämää.
Lielin äidistä tämäkin todistaa juutalaisesta elämästä.
Se kertoo paljon historiasta ja ihmisistä, jotka asuivat täällä, -
Jerusalemin historiasta ja kaupungin merkityksestä -
meille israelilaisille ja juutalaisille. Joten sillä on iso merkitys.
Chris Mitchell, CBN News, Jerusalem.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Filippiineillä CBN:n Operaatio siunauksen tiimit -
viettivät joululoman auttaen taifuuni Rain uhreja.
Kuten Lucille Talusan kertoo, -
he veivät Jumalan rakkautta syrjäisten saarten kodittomille.
Kännykkävideolla näkyy viidennen kategorian sykloni Rain tuhovoima.
Asukkaat ottivat vanerin suojakseen -
lentäviä peltejä ja muuta rojua vastaan.
He menivät evakuointikeskukseen turvaan, -
mutta tuuli ja sade repivät katon irti, ja he joutuivat taas vaaraan.
He uskovat, että lasten usko ja rukoukset pelastivat heidät.
Sanoin heille: "Älkää itkekö. Jeesus pelastaa meidät."
"Olkaa rauhassa. Jeesus hiljentää myrskyn."
Kuolonuhreilta vältyttiin, mutta jälki rannikkokylässä on tällaista.
Kyläläiset tarvitsevat kipeästi ruokaa ja puhdasta vettä.
Grace Capangpangan synnyttää hetkellä millä hyvänsä.
Hänellä on kova huoli heitä kohdanneen tragedian takia.
Kylän kaikki talot tuhoutuivat.
Meillä ei ole taloa, emmekä tiedä, mistä aloittaa.
Mistä saada rahaa ruokaan?
Koko riisivarastomme kastui. Tuulet veivät kaiken omaisuutemme.
Operaatio siunaus koordinoi heti apua Filippiinien armeijan, -
paikallishallinnon ja seurakuntien kanssa.
Se oli ensimmäinen kansalaisjärjestö, -
joka auttoi useimpia yhteisöjä Siargaon ja Dinagatin saarilla -
heti joulupäivänä.
Ilman teitä meillä ei olisi ruokaa tänään.
Kiitos kaikille, jotka olette lähettäneet meille apua.
Kiitos paljon.
Taifuuni Rai jätti kymmenettuhannet kodittomiksi myös Leyten saarella.
Monet, kuten Jennifer Danhao ja perhe, -
asuvat kojuissa tien varrella.
Jennifer kertoi joulutoiveensa CBN Newsille.
Kunpa perheelläni olisi paremmat oltavat etenkin kylminä öinä.
Toive toteutui, kun toinen Operaatio Siunaus -tiimi näki heidät -
ja antoi perheelle ja naapureille ruokapaketteja, -
joissa oli riisiä, nuudeleita, säilykkeitä, vettä, kahvia -
ja Uusia testamentteja. He saivat myös makuualustoja ja huopia.
Olen onnellinen, koska sain makuualustan ja lämpimän huovan.
Voimme käyttää niitä loppuelämämme.
Ja nyt meillä on ruokaa joulusta uuteenvuoteen. Paljon kiitoksia.
Vaikka kuljetuksen kanssa oli vaikeuksia, -
Operaatio siunaus pääsi eniten tuhoa kärsineille saarille jouluna -
viemään hyvää mieltä, toivoa ja rakkautta taifuunista selviytyneille.
Lucille Talusan, CBN News.
Kiitos, Lucille. Muistamme rukouksin Filippiinien taifuuniuhrien puolesta.
Kiitos seurasta tällä viikolla!
Ensi viikkoon, näkemiin ja, kuten aina, Jumalan siunausta!
Suomennos: Marianne Tenetz